《赠雄县刘尹》
元代·李延兴

老成器业少如公，政誉堂堂压茂恭。一片灵台双镜里，三株仙桂月轮中。

香凝鸭鼎琴堂雨，木落虹桥酒市风。欲写汉庭循吏传，满川烟树晚濛濛。

作者简介：元末明初北平人，字继本。李士赡子，少以诗名。顺帝至正十七年进士，授太常奉礼，兼翰林检讨。元末兵乱，隐居不仕。河朔学者多从之，以师道尊于北方。入明，曾出典涞水、永清县学。有《一山文集》。